Franšizė (kūryba)

Franšizė (angl. franchise, media franchise, multimedia franchise < ) – tarpusavyje susijusių kūrinių rinkinys, kuriuos sieja bendras originalas – filmas, literatūros kūrinys, televizijos programa ar vaizdo žaidimas.

 Franšizės ypatumai 
Franšizės neretai yra kryžminės rinkodaros subjektas, kurios aprėpia keletą skirtingų platformų. Jos dažniausiai kuriamos, kuomet originalus kūrinys sulaukia didžiulio pasisekimo. Franšizėmis siekiama toliau didinti pelną, skatinti komercinį pelningumą, išsaugoti turimus vartotojus.Lemke, Jay (2004). "Critical Analysis across Media: Games, Franchises, and the New Cultural Order" (PDF). First International Conference on CDA. Archived (PDF) from the original on 19 October 2013. Nuoroda tikrinta 16 September 2013.

Ilgainiui didelės atitinkamos kūrybos gerbėjų grupės sukuria franšizės fandomą – gerbėjų bendruomenę, kuri žiūri ar skaito šią kūrybą bei dalinasi savo įspūdžiais su kitais bendraminčiais.Fuschillo, Gregorio (2018-05-04). "Fans, fandoms, or fanaticism?". Journal of Consumer Culture. 20 (3): 347–365. doi:10.1177/1469540518773822. ISSN 1469-5405. Dalinai dėl augančios socialinių tinklų reikšmės franšizių fandomai pastaraisiais metais tampa vis populiaresni: daugelis gerbėjų nori bendrauti vieni su kitais, diskutuoti ar netgi dalintis savo mėgstamos laidos ar knygos pagrindu paremta kūryba tokiose svetainėse, kaip „Tumblr“, „Reddit“ arba „Fandom“.Wilkins, Kim (2019-07-11). Young Adult Fantasy Fiction. Cambridge University Press. ISBN 978-1-108-55113-7. Sėkmingos franšizės stengiasi plėsti savo tikslinės auditorijos ratą, skatinti vartotojų susidomėjimą, raginti gerbėjus svarstyti pačios franšizės tolimesnes perspektyvas.Jenkins, Henry (December 2010). "Transmedia Storytelling and Entertainment: An annotated syllabus". Continuum. 24 (6): 943–958. doi:10.1080/10304312.2010.510599. ISSN 1030-4312.

Franšizės įprastai plėtojamos remiantis kitame sukurtame meno kūrinyje esančio personažo ar fiktyvaus pasaulio sėkme. Jos kuriamos vadovaujantis licencijuotomis sutartimis, kuriose pasižadama gerbti kito kūrėjo intelektinę nuosavybę. Pasak Bario Langfordo (Barry Langford), „Studijoms filmas, kuris tinkamas multimedijos franšizei kurti, yra pramoginis filmas. Be galo brangi kryžminės medijos konglomeratų kūryba, pagrįsta sinergetiniu atpildu, lemia šios produkcijos akivaizdžią būtinybę.“Barry Langford, Post-classical Hollywood: Film Industry, Style and Ideology Since 1945, p. 207, ISBN 074863858X.

 Išnašos 

Kategorija:Kinas
Kategorija:Filmai